SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Miroslava Gajdošová, Mgr.	
Znalosť cudzích jazykov:	Anglický, Nemecký, Francúzsky	

2.	Zahraničná pracovná cesta

Štát / mesto:	Srbsko, Zrenjanin	
Názov a adresa 
prijímajúcej organizácie:	Centar za omladinski rad,
Narodnog Fronta 35 
21000 Novi Sad 	

Účel cesty:	Účasť na konferencii „Aktívni občania: Výmena skúseností, príkladov dobrej praxe a metodológií pre prácu s mladými ľuďmi.“	
Spôsob financovania 
(kto hradí cestovné, pobytové náklady, iné výdavky):	Cestovné aj pobytové náklady hradia organizátori konferencie	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
25.4.2012	Príchod do Zrenjaninu, ubytovanie v hoteli, pracovná večera.	
26.4.2012	•	Plénum: Úvodné privítanie Danijela Radić (Centre for Youth Work), otvorenie konferencie Mikom Walderonom (British Council)
•	Definovanie troch očakávaní účastníkov a objasnenie cieľov konferencie
•	Predstavenie hlavného workshopu, na ktorom účastníci pracovali každý deň: Udržateľné modely vytvorenia a prevádzkovania mládežníckeho centra v komunite 
•	Prezentácia inšpiratívnych príkladov úspešného aktivizmu v krajinách účastníkov (v prípade SR – Národný projekt KomPrax)
•	Účasť na workshope o občianstve
•	Pracovná večera s rečníkmi – mladí ľudia z lokálnej komunity.	
27.4.2012	•	Workshop: Inovatívne využitie sociálnych médií, oslovovanie novej, alebo už existujúcej cieľovej skupiny
•	Návšteva mládežníckeho centra v Zrenjanine a oboznámenie sa s ich lokálnymi aktivitami, zameranými na aktivizáciu mladých.
•	Workshop: Udržateľné modely vytvorenia a prevádzkovania mládežníckeho centra v komunite 
•	Trh organizácií – predstavenie organizácií, ich cieľov a projektov
•	Príležitosti pre angažovanie sa v komunite na lokálnej úrovni	
28.4.2012	•	Workshop: Ako prepájať formálne a neformálne vzdelávanie
•	Workshop: “LADIES AND GENTLEMEN OF THE PRESS” – simulácia konferencie, priestor na precvičenie, ako vysielať správu, ktorú chceme podať
•	Prezentácia príkladov interaktívnej práce s mládežou
•	World Café 
•	Živá knižnica
•	Workshop: Udržateľné modely vytvorenia a prevádzkovania mládežníckeho centra v komunite 	
29.4.2012	•	Workshop: Spolupráca a dedičstvo
•	Diskusia: Čo je rovesnícke vzdelávanie?
•	Prezentácia výstupov z workshopu: Udržateľné modely vytvorenia a prevádzkovania mládežníckeho centra v komunite 
•	Jednotný záver: Budúce kroky a vyhodnotenie konferencie	
30.4.2012	Odchod účastníkov.	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
26.4.2012	Nosná téma: Inovácia v interaktívnej práci  v neformálnom vzdelávaní
Pod téma: Objavovanie a zdieľanie informácie, kto sme 

Prvý pracovný deň sa niesol skôr v znamení zoznamovania sa účastníkov a zdieľaní informácií o ich organizáciách. Cieľom bolo načrtnúť, aké sú možnosti aktivít, v oblasti aktivácie mládeže. Na podnietenie diskusie o občianstve, bola pripravená vedomostná súťaž podľa metodiky Kompasu a následne prebiehali diskusie, zamerané na rôzne aspekty občianstva (práva, povinnosti, absencia občianstva a pod.)
	
27.4.2012	Nosná téma: Využitie sociálnych médií na oslovenie novej alebo už existujúcej cieľovej skupiny
Pod téma: Budovanie partnerstiev

Využitie sociálnych médií sa stalo predmetom úvodných aktivít dňa, kedy účastníci museli ísť do ulíc a oslovovať ľudí, ktorí mali odpovedať na ich otázky. Následne, mali pripraviť z aktivity blog, informácie vhodné na facebook, twitter, vymyslieť kompozíciu videa, vhodného na youtube.
Cieľom aktivít bolo uvedomenie si, aké komunikačné nástroje je potrebné využiť pri jednotlivých cieľových skupinách, ako aj jasne formulovať správy, ktorú chceme šíriť.

Pôdou pre budovanie partnerstiev bol trh organizácií, kedy účastníci museli vymyslieť noviny, kde zhrnú informácie o svojej organizácii, jej cieľovej skupine, cieľoch, aktivitách a najúspešnejších projektoch. Zároveň mali jednotlivci zdôrazniť, či má ich organizácia záujem o medzinárodnú spoluprácu, a ak áno, v akej oblasti.

Deň bol dokreslený aj prezentáciou aktivít Centra mládeže, ktoré organizuje aktivity pre mladých v Zrenjanine a spolupracujú s viacerými organizáciami na medzinárodnej úrovni.
	
28.4.2012	Nosná téma: Prepojenie formálneho vzdelávania s neformálnym vzdelávaním
Pod téma:  Angažovanie sa na lokálnej úrovni.

Základnou otázkou dňa bolo: ,, Ako prepojiť formálne a neformálne vzdelávanie?“
Účastníci navrhovali odpovede v skupinách, pričom výsledkom bolo vytvorenie posteru, ktorý sumarizoval oblasti, v ktorých je možné tieto dve oblasti prepojiť (napr. zmena štruktúry aktivít, využívanie metód neformálneho vzdelávania, ako je napr. brainstorming, role-play a pod.)

Ukážkou, ako neformálne vzdelávať, bola Živá knižnica, ktorú mnoho účastníkov nepoznalo. Jej model bol odlišný od slovenského, využívaného IUVENTOU, tým, že knihami boli aj ľudia, ktorí o nejakej téme iba počuli a teda sa jednalo viac o role-play, ako o autentické príbehy.

Následne mali účastníci možnosť dokončiť prezentácie projektov mládežníckeho centra, na ktorých pracovali počas predchádzajúcich dní.

29.4.2012	Nosná téma: Udržateľné modely vytvorenia a prevádzkovania mládežníckeho centra v komunite 
Pod téma: Zanechanie dedičstva a spolupráca

Deň bol rozdelený na dve časti:
Prvá sa zaoberala otázkou spolupráce a dedičstva, kedy mali účastníci prostredníctvom aktivít (stavanie mostov, po ktorých malo prejsť vajce) pochopiť potreby spolupracovať, pretože inak spoločný cieľ nebude splnený. Zároveň platilo, že ak by vajíčko bolo rozbité inou skupinou, ostatné na to doplatia tiež, keďže problémy ,,zdedia“.

Cieľom druhej časti bolo prezentovať účastníkmi navrhnuté modely mládežníckeho centra, na ktorých pracovali počas celej konferencie, prediskutovať ich výhody, nevýhody, riziká a pod. Väčšina sa zameriavala buď na absenciu voľnočasových aktivít, alebo na nezamestnanosť mladých a ich tréning, ktorý by zvýšil šance na ich budúce uplatnenie.

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Organizátori z Centre for Youth Work, sa pri neformálnych rozhovoroch vyjadrili, že komunikácia so slovenskými mimovládnymi organizáciami bola trochu problematická. Nakoniec sa vysielajúcou organizáciou a ich partnerom v projekte ,,Active Citizens“ stala Rada mládeže Slovenska, ktorá zabezpečovala účastníkov už po termíne, čo spôsobilo organizátorom menšie problémy. Preto uvítajú, ak sa IUVENTA – Slovenský inštitút mládeže, v budúcnosti stane ich spoľahlivým partnerom, na ktorého sa budú môcť obracať pri plánovaní ďalších medzinárodných projektov v spolupráci so Slovenskom. 

Spolupráca medzi IUVENTOU – Slovenským inštitútom mládeže a ďalšími organizáciami, participujúcimi na konferencii, by mohla byť podporená vzájomným propagovaním medzinárodných podujatí. Príkladom by mohol byť medzinárodný festival amatérskych filmov, zameraný na problematiku ľudských práv, organizovaný mimovládnou organizáciou New Way, ktorý by mohol byť prostredníctvom sociálnych sietí IUVENTY ponúknutý aj slovenským tvorcom amatérskych filmov.

 
6.	Prehľad prinesenej dokumentácie a miesto jej uloženia 

Výstupy z konferencie budú zverejnené na internetovej stránke organizátorov: http://www.czor.org/index.php?option=com_content&view=category&layout=blog&id=3&Itemid=2&lang=sr	

7.	Osobitne vyhodnotený očakávaný prínos ZPC 
Organizátori konferencie si stanovili nasledovné ciele:
•	vytvoriť príležitosť pre medzinárodné sieťovanie,
•	vytvoriť platformu, stimulujúcu mladých ľudí a pracovníkov s mládežou k angažovaniu sa na lokálnej ale aj medzinárodnej úrovni.

Konferencia bola jedinečnou príležitosťou na prediskutovanie problematiky participácie mladých ľudí a pre zdieľanie metód, akými organizácie mladých ľudí oslovujú (využitie sociálnych sietí, propagácia a pod.). Výmena skúseností prebiehala prostredníctvom diskusií vo workshopoch, na ktorých bol dostatočný priestor pre oboznámenie sa s príkladmi dobrej praxe.

V roku 2012 bola podpísaná bilaterálna zmluva medzi Slovenskou a Srbskou republikou. Tomuto faktu boli podriadené aj osobné ciele, ktoré mala služobná cesta naplniť:
•	nadviazať kontakty s organizáciami pracujúcimi v oblasti mládeže,
•	identifikovať možné oblasti spolupráce.

Hlavnou témou stretnutia bola aktivizácia mladých ľudí. Preto sa konferencie zúčastnili predovšetkým dobrovoľníci a pracovníci mládežníckych centier. To sa odráža aj na oblastiach možnej budúcej kooperácie:

Srbsko:

•	Youth Club, Zrenjanin – Slavoljub Novaković, 
•	Centre for Youth Work, Novi Sad – Marijana Rodić, (koordinátorka projektov), Igor Stojilović (dobrovoľník) pripravujú a vedú projekty. Do budúcna sú vhodnými a spoľahlivými kontaktnými osobami pre nadviazanie ďalšej spolupráce nielen v oblasti dobrovoľníctva, ale aj podpory participácie mladých ľudí na živote občianskej spoločnosti.

V prípade Bosny a Hercegoviny:

•	Youth Association Bužim – Amir Mulilić, pracuje ako dobrovoľník v centre pre mládež.
•	NGO New Way – Ajla Omeradžić, táto mimovládna organizácia organizuje pravidelne medzinárodný festival amatérskych filmov, do ktorých by sa mohli zapojiť aj účastníci zo Slovenska.
•	Local team Srebrenik – Mirheta Omerović , je aktívna v oblasti participácie mládeže, konkrétne v žiackej školskej rade. Zároveň vie poskytnúť sumár informácií o situácii v oblasti žiackych školských rád.

Macedónsko:
•	Young Farmers Network – Aleksandra Simonovská, podporujú mladým farmárom pri začiatkoch v podnikaní (vytvorenie podnikateľského plánu, dodávanie informácií, poskytovanie odbornej literatúry).

	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
O výsledkoch ZPC boli informovaní zamestnanci Oddelenia rozvoja práce s mládežou na jednej z pravidelných porád a Ondrej Gallo, predseda Rady mládeže Slovenska, ktorá bola vysielajúcou organizáciou. Správa zo služobnej pracovnej cesty bola odoslaná aj na Oddelenie vzťahov s verejnosťou (IUVENTA – Slovenský inštitút mládeže), ktoré bude publikovať informačný článok na stránke IUVENTY.	

Súhlasím so zverejnením tejto správy na internete

Dátum:	3.5.2012	
Správu vypracoval
(meno a priezvisko, podpis):	Miroslava Gajdošová, Mgr.	
Správu schválil
(meno a priezvisko, podpis):	Viliam Michalovič, Ing.